Elustiiliuuringutega tegelenud Allaste avaldab arvamust, et grandioosseid  muutusi lähedastes sõprussuhetes pole Facebook kaasa toonud. "Lähedasi sõprussuhteid oli inimesel varemgi  üsna piiratud hulk ja nii on ka praegu. Võib spekuleerida, et kui karjääri tähtsustav inimene panustab vaid teda edasi aitavate pealiskaudsete suhete loomisse (nii sotsiaalvõrgustikes kui ka mujal), siis ei jää tal enam energiat stabiilsete lähedaste suhete loomiseks."